nahid-hub/BLUGE-bengali-wikipedia-section-title-prediction huggingface dataset:
স্টেশনটির পরিকাঠাম ভূমিগত। এই স্টেশনে ৪ টি প্ল্যাটফর্ম রয়েছে। এই প্ল্যাটফর্মগুলি ফুট ওভার ব্রিজের মাধ্যমে সংযুক্ত রয়েছে। মুর্শিদাবাদ রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।

মুর্শিদাবাদ রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

সঠিক অনুচ্ছেদ শিরোনাম কোনটি?
titleA. অবস্থান
titleB. বৈদ্যুতীকরণ
titleC. রেল পরিষেবা
titleD. পরিকাঠাম
উত্তর: titleD
তার কাজগুলো ভারতীয় সঙ্গীতের সাথে ইলেক্ট্রনিক মিউজিক এবং ওয়ার্ল্ড মিউজিক এবং পশ্চিমা অর্কেস্ট্রাল মিউজিকের সম্মিলনের জন্যে বিখ্যাত। প্লে ব্যাক বা চলচ্চিত্রে গান গেয়ে এ আর রহমান এর আত্মপ্রকাশ "বম্বে" (তামিল, ১৯৯৫) ছবিতে। এর আগে তিনি অনেক গানে কোরাস এ কন্ঠ দিয়েছিলেন। কিন্তু প্রথম কোন গানে পূর্নাঙ্গ ভূমিকা পালন করেন "বম্বে" সিনেমার "হাম্মা হাম্মা" গান টি তে। তার কন্ঠে প্রথম এলবাম বের হয় "বন্দে মাতরম" শিরোনামে সনি মিউজিক কোম্পানির পক্ষ থেকে এলবাম বাম টি ২৮ টি দেশে একযোগে প্রকাশ করা হয় ১৫ই আগস্ট, ১৯৯৭।

সঠিক অনুচ্ছেদ শিরোনাম কোনটি?
titleA. পারিবারিক জীবন
titleB. পেশাজীবন
titleC. সংগীত শিক্ষা
titleD. পুরস্কার
উত্তর: titleB
আন্দোলন সংগ্রামে পুলিশের নির্যাতন বন্ধ, ১১ দফা কর্মসূচির বাস্তবায় ও গ্রেফতারকৃত ছাত্রদের মুক্তির ২০ জানুয়ারি প্রদেশব্যাপী ছাত্র সংগ্রম পরিষদ ধর্মঘটের ডাক দেয়। এ দিন ঢাকাযর বিভিন্ন শিক্ষা প্রতিষ্ঠানে ছাত্ররা ধর্মঘটের সমর্থনে মিছিল বের করে। কিন্তু ঢাকা মেডিকেল কলেজের সামনে এক পুলিশ কর্মকর্তার গুলিতে মেনন সমর্থিত পাকিস্তান ছাত্র ইউনিয়নের নেতা আসাদুজ্জামান শহীদ হন। একই সময়ে চট্টগ্রাম ও রাজশাহী বিভাগের অধিকাংশ প্রতিষ্ঠানের ছাত্ররাও মিছিল বের করে এবং প্রায় সবকটি মিছিলেই ছাত্র-পুলিশ সংঘর্ষ বাধে।

সঠিক অনুচ্ছেদ শিরোনাম কোনটি?
titleA. দফাসমূহ
titleB. প্রদেশব্যাপি ছাত্র ধর্মঘট
titleC. পটভূমি
titleD. ছাত্র সমাবেশ
উত্তর: titleB
২০১১ সালের ভারতীয় জনগণনা অনুসারে মোরেনা জেলা মোট জনসংখ্যা ছিল ১,৯৬৫,৯৭০ জন। 
যা লেসোথো অথবা মার্কিন যুক্তরাষ্ট্রের নিউ মেক্সিকো রাজ্যর সমান। জনসংখ্যার হিসাবে জেলাটি ভারতে ২৩৬তম স্থানে রয়েছে (মোট ৬৪০টির এর মধ্যে)। জেলার জনসংখ্যার ঘনত্ব প্রতি বর্গকিলোমিটারে ৩৯৪ জন লোক বসবাস করে (প্রতি বর্গমাইলে ১,০২০ জন)। ২০০১-২০১১ এর দশকে মোরেনা জেলার জনসংখ্যা বৃদ্ধির হার ছিল ২৩.৩৮% শতাংশ। লিঙ্গ অনুপাত প্রতি ১০০০ জন পুরুষের বিপরীতে ৮৩৯ জন নারী রয়েছে। সাক্ষরতার হার ৭২.০৭%।

২০১১ সালের ভারতীয় জনগণনার সময় মোরেনা জেলার ৯৯.৮৭% জনগণ হিন্দি তাদের প্রথম ভাষা হিসাবে ব্যবহার করে থাকে।

সঠিক অনুচ্ছেদ শিরোনাম কোনটি?
titleA. ভৌগোলিক উপাত্ত
titleB. জনসংখ্যা
titleC. বিভাগ
titleD. মোরেনা শহর
উত্তর: titleB
ফ্রিন্ডলের জীবনের শুরুর দিকেই ক্রিকেটের প্রতি আগ্রহ জন্মে। আরএএফে থাকাকালে ক্রিকেট খেলতে শুরু করেন। পরবর্তীতে ১৯৭২ সালে হ্যাম্পশায়ার দ্বিতীয় একাদশের পক্ষে একটি খেলায়ও অংশ নেন। গ্লুচেস্টারশায়ারের দ্বিতীয় একাদশের বিপক্ষে অনুষ্ঠিত ঐ খেলায় তিনি ছয় ওভারে ২২ রান দিলেও উইকেট লাভে ব্যর্থ হন। দ্বিতীয় ইনিংসে এক রান তুলে কট এন্ড বোল্ড হন। অনেকগুলো বছর ক্লাব ক্রিকেটে কার্যকরী ফাস্ট বোলার হিসেবে অংশ নেন। মূলতঃ দাতব্য খেলাতেই তার অংশগ্রহণ ছিল। তবে তার ব্যাটিং অনেকটাই অগোছালো ছিল। মাল্টা মানিয়াকস নামের একটি সফরকারী দলের নেতৃত্ব দেন। এছাড়াও এলভিনোস ও লর্ডস টাভেরনার্স দলের পক্ষে খেলেন তিনি।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. মূল্যায়ণ
titleC. ব্যক্তিগত জীবন
titleD. প্রারম্ভিক জীবন
উত্তর: titleA
আর্কিমিডিস আনুমানিক ২৮৭ খৃস্টপূর্বাব্দে তৎকালীন বৃহত্তর গ্রিসের উপনিবেশ সিসিলি দ্বীপের সিরাকিউজ নামের বন্দর নগরীতে জন্মগ্রহণ করেন। বাইজান্টাইন গ্রিক ঐতিহাসিক জন যেতজেসের বিবরণ অনুযায়ী আর্কিমিডিস পঁচাত্তর বছর বয়সে মারা যান, সেখান থেকে তার জন্মসাল সম্পর্কে ধারণা করা হয়। "দ্য স্যান্ড রেকোনার" নামক দলিলে আর্কিমিডিস তার বাবার নাম ফিডিয়াস বলে উল্লেখ করেন। ফিডিয়াস একজন জ্যোতির্বিদ ছিলেন, যাঁর সম্পর্কে আর কিছু জানা সম্ভব হয়নি। ঐতিহাসিক প্লুটার্খ তার "দ্য প্যারালাল লাইভস" নামক জীবনী গ্রন্থে আর্কিমিডিসকে সিরাকিউজের রাজা দ্বিতীয় হিয়েরোর আত্মীয় বলে উল্লেখ করেন।
আর্কিমিডিসের বন্ধু হেরাক্লিডিস তার একটি জীবনী লিখেছিলেন, কিন্তু সেটি পরবর্তীতে হারিয়ে যায়। আর্কিমিডিসের জীবনের অনেক খুঁটিনাটি তথ্য তাই আর জানা যায়নি। যেমন তিনি বিয়ে করেছিলেন কিনা, তার কোন সন্তান ছিল কিনা এগুলো এখনো অজানা। যৌবনে আর্কিমিডিস সম্ভবত মিসরের আলেকজান্দ্রিয়ায় পড়াশুনা করেছিলেন, যেখানে কোনোন অভ সামোস এবং এরাতোস্থেনেস অফ সিরেন তার সহপাঠী ছিলেন। তিনি কোনোন অভ সামোসকে তার বন্ধু হিসেবে উল্লেখ করেছিলেন; অপরদিকে তার দুটি কাজের ( "দ্য মেথোড অভ মেকানিক্যাল থিওরেমস" এবং "দ্য ক্যাটল প্রবলেম") শুরুতে এরাতোস্থেনেসের উদ্দেশ্যে কিছু নির্দেশনা ছিল।

২১২ খৃস্টপূর্বাব্দে দ্বিতীয় পিউনিক যুদ্ধের সময় আর্কিমিডিস নিহত হন, যখন রোমান সেনাপতি জেনারেল মার্কাস ক্লডিয়াস মার্সেলাস দুই বছর ধরে অবরোধের পর সিরাকিউজ শহর দখল করেন। প্লুটার্খের বিবরণ অনুযায়ী, সিরাকিউজের পতনের সময় আর্কিমিডিস একটি গাণিতিক চিত্র নিয়ে ব্যস্ত ছিলেন। এক রোমান সৈন্য তাকে কাজ বন্ধ করে জেনারেল মার্সেলাসের সাথে দেখা করতে যাওয়ার নির্দেশ দেয়। আর্কিমিডিস তার কাজ শেষ না করে যেতে অস্বীকৃতি জানালে ক্ষিপ্ত সৈনিক তার তলোয়ার দিয়ে তাকে তাৎক্ষণিকভাবে হত্যা করে। অন্য একটি স্বল্প প্রচলিত ধারণা হচ্ছে, আর্কিমিডিস এক রোমান সৈন্যের কাছে আত্মসমর্পণের সময় নিহত হন। এই মতবাদ অনুসারে, তিনি কিছু গাণিতিক সরঞ্জাম বহন করছিলেন যেগুলোকে সৈন্যটি মূল্যবান সম্পদ ভেবে বিভ্রান্ত হয় এবং লোভে পড়ে তাকে হত্যা করে। বলা হয়ে থাকে যে, জেনারেল মার্সেলাস আর্কিমিডিসের বৈজ্ঞানিক প্রতিভা সম্পর্কে অবগত ছিলেন এবং তিনি তার কোন ক্ষতি না করার জন্য নির্দেশ দিয়েছিলেন। আর্কিমিডিসের মৃত্যুসংবাদ তাই তাকে ক্ষুব্ধ করে।
আর্কিমিডিসের সমাধিফলকে একটি ভাস্কর্য রয়েছে যা সমান উচ্চতা ও ব্যাসের একটি গোলক ও একটি সিলিন্ডার নিয়ে গঠিত, যা তার সবচেয়ে বিখ্যাত আবিষ্কারগুলোর একটিকে নির্দেশ করে। তিনি প্রমাণ করেছিলেন যে সমান উচ্চতা ও ব্যাসবিশিষ্ট একটি গোলক ও একটি সিলিন্ডারের ক্ষেত্রে গোলকটির আয়তন ও পৃষ্ঠতলের ক্ষেত্রফল সিলিন্ডারের আয়তন ও পৃষ্ঠতলের ক্ষেত্রফলের দুই তৃতীয়াংশ। আর্কিমিডিসের মৃত্যুর ১৩৭ বছর পর ৭৫ খ্রিষ্টাব্দে রোমান বক্তা সিসেরো সিরাকিউজের এগ্রিজেনটিন গেইটের কাছে ঝোপঝাড় পরিবেষ্টিত অবস্থায় আর্কিমিডিসের কবর আবিষ্কার করেন।

সঠিক অনুচ্ছেদ শিরোনাম কোনটি?
titleA. সোনার মুকুট
titleB. আর্কিমিডিসের স্ক্রু
titleC. জীবনী
titleD. আর্কিমিডিসের থাবা
উত্তর: titleC
যেকোনো দেশের বিশেষ করে উন্নয়নশীল দেশের অর্থনৈতিক উন্নয়নের জন্য প্রত্যক্ষ বৈদেশিক বিনিয়োগ অত্যন্ত গুরুত্বপূর্ণ। দেশের অর্থনৈতিক প্রবৃদ্ধিকে দ্রুত গতিশীল করতে বিশেষত শিল্পায়নকে শক্তিশালী করতে ওই দেশের সরকার বিদেশি বিনিয়োগকে আকৃষ্ট করতে চেষ্টা করে।যদিও প্রত্যক্ষ বৈদেশিক বিনিয়োগের ক্ষেত্রে কিছু বাধা রয়েছে। প্রত্যক্ষ বৈদেশিক বিনিয়োগের সাধারণত নিন্মক্ত বাধাসমূহ দেখা যায়। 

এসব বাধাসমুহ দূর করে বিদেশি বিনিয়োগকারীদের জন্য একটি সহায়ক পরিবেশ সৃষ্টি করা এবং তাদের আস্থা অর্জনে করতে পারলে প্রত্যক্ষ বৈদেশিক বিনিয়োগ বাড়বে।

সঠিক অনুচ্ছেদ শিরোনাম কোনটি?
titleA. প্রত্যক্ষ বৈদেশিক বিনিয়োগের ধরন
titleB. প্রত্যক্ষ বৈদেশিক বিনিয়োগের গুরুত্ব এবং বাধাসমূহ
titleC. মার্কিন যুক্তরাষ্ট্র
titleD. দেশ অনুযায়ী প্রত্যক্ষ বৈদেশিক বিনিয়োগের চিত্র
উত্তর: titleB
হেলেন কেলার ১৮৮০ সালের ২৭ জুন মার্কিন যুক্তরাষ্ট্রের আলাবামায় জন্মগ্রহণ করেন। তার বাবার নাম আর্থার কেলার এবং মায়ের নাম কেইট আডামস। বয়স যখন মাত্র ১৯ মাস তখন তিনি গুরুতর অসুস্থ হয়ে পড়েন। বাবা-মা প্রাণের প্রিয় কন্যার জীবনের আশা-ভরসা ছেড়ে দিলেও ভেঙে পড়েননি; চিকিৎসা করা শুরু করেন। বহু চিকিৎসার পর হেলেনের জীবন রক্ষা পায়। কিন্তু তার কথা বলা, শোনা এবং দেখার শক্তি চিরদিনের জন্য হারিয়ে যায়।

শিশুকাল থেকেই হেলেন কেলার একাধারে বাক-শ্রবণ ও দৃষ্টিপ্রতিবন্ধিত্বের শিকার হয়ে বহুমুখী প্রতিবন্ধিত্ব নিয়েই বড় হতে থাকেন। তার বয়স যখন মাত্র ছয় বছর তখন বাবা-মা তাকে ওয়াশিংটনের প্রসিদ্ধ বিজ্ঞানী, টেলিফোন আবিষ্কারক আলেকজান্ডার গ্রাহাম বেলের কাছে পরামর্শ গ্রহণের জন্য নিয়ে যান। তিনি হেলেন কেলারকে প্রাথমিকভাবে পরীক্ষা-নিরীক্ষা করে বলেন, হেলেন আর কোনো দিন চোখে দেখতে পাবে না এবং কানেও শুনতে পাবে না। তবে গ্রাহাম বেল হেলেন কেলারের তীক্ষ্ণ বুদ্ধিমত্তা দেখে অনুধাবন করেন পরিকল্পনা অনুযায়ী শিক্ষা ও প্রশিক্ষণের ব্যবস্থা করা হলে স্বাভাবিক জীবনের কাছাকাছি একটি সুন্দর জীবন ফিরে পাওয়া সম্ভব।

সঠিক অনুচ্ছেদ শিরোনাম কোনটি?
titleA. জীবনী
titleB. শৈশব
titleC. পরোলোকগমন
titleD. রাজনীতি
উত্তর: titleB
২০০৫ সালের সংসদ নির্বাচনে ১৩২টি আসনের মধ্যে হামাস ৭০টি আসনে জয়ী হয়। আরব লিগ ও ইসলামী সম্মেলন সংস্থার পর্যবেক্ষকরাসহ আন্তর্জাতিক অন্যান্য পর্যবেক্ষকরা হামাসের ব্যাপক জনপ্রিয়তার কথা উল্লেখ করে ওই নির্বাচনকে সুষ্ঠ বলে ঘোষণা করে। ফলে ফিলিস্তিনে ইসমাইল হানিয়ার নেতৃত্বে গঠিত হয় হামাসের সরকার। অভ্যন্তরীণ জনসমর্থন ও অন্তবর্তীকালীন ফিলিস্তিনি সংবিধানের আলোকে এগিয়ে যায় হামাস। কিন্তু আব্বাসের স্বশাসন কর্তৃপক্ষ হামাস সরকারকে স্বীকৃতি দিতে অস্বীকার করে এবং এভাবে দুই পক্ষের মধ্যে বিভেদ জোরদার হয় এবং সংঘাত তুঙ্গে উঠে ২০০৭ সালে যখন এক লড়াইয়ে হামাস গাজা দখল করে।

সঠিক অনুচ্ছেদ শিরোনাম কোনটি?
titleA. বিরোধ
titleB. নীতি
titleC. অস্তিত্ব
titleD. সম্প্রীতি
উত্তর: titleA
বহির্বিশ্ব, তিউনিশিয়ায় ক্ষমতা বদলের শান্তিপূর্ণ প্রক্রিয়াকে ব্যাপকভাবে সমর্থন করে ও বিভিন্নভাবে অর্থনৈতিক সহযোগিতা করে।বিশেষ করে,যুক্তরাষ্ট্র ও ইউরোপীয় ইউনিয়ন আলোচনার বিভিন্ন পর্যায়ে অর্থনৈতিক সাহায্যের মাধ্যমে শাসক দল ‘ইনাহদা’কে আলোচনার বিষয়বস্তু মেনে চলতে উৎসাহ প্রদান করে। এ সময় এটাও পরিষ্কার হয়ে যায় যে,তিনশক্তির পদত্যাগ ও আলোচনার অগ্রগতির উপর নির্ভর করবে, বিশ্ব ব্যাংক ও আন্তর্জাতিক মুদ্রা তহবিল তিউনিশিয়াকে কোন সহযোগিতা করবে কি না।

আলোচনার পর থেকে আরো কিছু অর্থনৈতিক পদক্ষেপ নেয়া হয়েছে তিউনিশিয়ায় গণতন্ত্রের প্রতিষ্ঠাকে ত্বরান্বিত করার জন্য।ইউএসএআইডি(আন্তর্জাতিক উন্নয়নে মার্কিন সহযোগিতা) ও ইউরোপীয় ইউনিয়নের আর্থিক সাহায্যের পাশাপাশি, তিউনিশিয়া ২০২০ নামক ফোরামটি তিউনিশিয়ায় গণতন্ত্র প্রতিষ্ঠা,কর্মক্ষেত্র বৃদ্ধি ও অর্থনৈতিক উন্নতির জন্য ৭০টি দেশ থেকে সরকারি ও ব্যক্তিগত সাহায্যরুপে প্রায় $১৪ বিলিয়ন মার্কিন ডলার সংগ্রহ করেছে। উল্লেখ্য, 'ইউরোপীয় বিনিয়োগ ব্যাংক' ও 'আরব অর্থনৈতিক ও সামাজিক উন্নয়ন ব্যাংক' যথাক্রমে তিউনিশিয়াকে ৩.১ ও ১.৫ বিলিয়ন মার্কিন ডলার ধার দিয়েছে। ২০১৭ সালের ১৭ই ডিসেম্বর জাতিসংঘের সাথে এক সাক্ষাৎকারে, ইউটিআইসিএ প্রধান ও নোবেলজয়ী উইদেদ বুকামাওই বিনিয়োগ বৃদ্ধির ব্যাপারটি পুনরাবৃত্তি করেন।বুকামাউই বেশি বৈদেশিক বিনিয়োগ আনতে মুক্ত অর্থনীতি তৈরির কথা বলেন,”কিছু আইন সংশোধনের প্রয়োজন আছে।প্রশাসনের ধীরগতি বিনিয়োগকারীদের নিরুৎসাহিত করে।বিদেশী বিনিয়োগকারীরা তিউনিশিয়ায় বিনিয়োগ করতে আগ্রহ পান না তার কারণ তারা মনে করেন এখানকার আইনগুলো পরিষ্কার নয় অথবা এখানে আইনের সঠিক প্রয়োগ হয় না.” নোবেল শান্তি পুরস্কার গ্রহণকালে দেয়া বক্তৃতাতেও কুয়ার্টেটের নেতারা তিউনিশিয়ায় বিদেশী বিনিয়োগকারীদের আমন্ত্রন জানান।তারা এটা স্বীকার করেন যে যদিও কুয়ার্টেট,শাসনপ্রক্রিয়া ও গণতন্ত্র প্রতিষ্ঠার একটি রূপরেখা তৈরি করেছে তবুও দেশের যুবসমাজের জন্য কর্মক্ষেত্রের অভাব রয়ে গেছে, “আমাদেরকে তিউনিশিয়ার অর্থনীতিকে স্বাভাবিক পর্যায়ে নিয়ে যাবার পরিবেশ সৃষ্টি করতে হবে,পাশাপাশি বিদেশী বিনিয়োগের পরিবেশ সৃষ্টি করতে হবে,সমাজের নানা গোষ্ঠীর পাশাপাশি অর্থনীতির সাথে যুক্ত সরকারি-বেসরকারি নানা সংগঠনের সাথে আলোচনার মাধ্যমে আইনে প্রয়োজনীয় সংশোধনী আনতে হবে।“

সঠিক অনুচ্ছেদ শিরোনাম কোনটি?
titleA. রাজনৈতিক সংকট
titleB. কুয়ার্টেটের সমালোচনা
titleC. ২০১৫ নোবেল শান্তি পুরস্কার
titleD. আন্তর্জাতিক সাড়া ও সহযোগিতা
উত্তর: titleD
বেজিং যাত্রার পথে থুব-ব্স্তান-র্গ্যা-ম্ত্শো উটাই শান নামক বৌদ্ধ তীর্থস্থানে পৌছলে চীনে মার্কিন প্রতিনিধি উইলিয়াম উডভিল রকহিলের সঙ্গে সাক্ষাত করেন। রকহিল তাকে একজন অত্যন্ত বুদ্ধিদীপ্ত, মুক্তমনা, দয়ালু, সদাহাস্য ও বন্ধুসুলভ যুবা বলে বর্ণনা করেন। ১৯০৮ খ্রিষ্টাব্দে তিনি বেজিং শহরে পৌছলে একজন স্বাধীন সার্বভৌম জাতির শাসক হিসেবে তাকে স্বাগত জানানো হয়। বেজিং শহরে বসবাস কালে তিনি জাপানী সামরিক উপদেষ্টাদের সঙ্গে সাক্ষাত করেন, যার ফলশ্রুতি হিসেবে পরবর্তীকালে ১৯০৯ খ্রিষ্টাব্দে জাপান তিব্বতী সেনাদের আধুনিকীকরণের উদ্দেশ্যে সামরিক উপদেষ্টা প্রেরণ করেন। থুব-ব্স্তান-র্গ্যা-ম্ত্শো চীনের নিম্ন আধিকারিকদের সঙ্গে সাক্ষাতে অস্বীকার করেন ও একজন স্বাধীন জাতির শাসক হসেবে সরাসরি চিং সাম্রাজ্ঞী চিজির (慈禧) সঙ্গে সাক্ষাতের দাবী জানান। ১৯০৮ খ্রিষ্টাব্দের ১৪ই অক্টোবর তিনি চিং সম্রাট জুয়ানটোং (宣統) এবং সাম্রাজ্ঞী চিজির সঙ্গে সাক্ষাত করেন। থুব-ব্স্তান-র্গ্যা-ম্ত্শো সম্রাটের নি ঝুঁকে সম্মান জানাতে অস্বীকার করেন।

সঠিক অনুচ্ছেদ শিরোনাম কোনটি?
titleA. নবম পাঞ্চেন লামার সঙ্গে সম্পর্ক
titleB. ব্রিটিশ আক্রমণ ও পলায়ন
titleC. চীন যাত্রা
titleD. রাজনৈতিক ক্ষমতালাভ
উত্তর: titleC
ইউরোপে রেনেসাঁ যুগ পশ্চিমা রণাঙ্গনে আগ্নেয়াস্ত্রের ব্যবহারের সুচনা করে। যুদ্ধক্ষেত্রে পিস্তল এবং রকটের আগমন ঘটে। 

আগ্নেয়াস্ত্র প্রযুক্তিগত দিক থেকে পুর্বের সব অস্ত্র থেকে ভিন্ন, কারণ তারা দাহ্য বস্তু যেমন গানপাউডার থেকে শক্তি সঞ্চার করে, কোন ভারী বস্তু বা স্প্রিং হতে নয়। এই শক্তি খুব দ্রুত সঞ্চার হয় এবং পুনরায় একই প্রক্রিয়া খুব দ্রুত সম্পাদন করা যায়। এর ফলে একদম প্রাথমিক আগ্নেয়াস্ত্রগুলোও (যেমন: আর্কিবাস বন্দুক) মানব-চালিত অস্ত্র হতে শক্তিশালী ছিলো। ষোড়শ শতাব্দী হতে উনবিংশ শতাব্দীর মাঝে ইগনিশন প্রক্রিয়া, বন্দুকের গুলি নিয়ন্ত্রণ প্রক্রিয়া এবং গানপাউডারের আধুনিকায়নের ফলে আগ্নেয়াস্ত্রের ব্যবহার দ্রুত বাড়তে থাকে। আমেরিকান গৃহযুদ্ধের সময়কালে আবির্ভুত হওয়া বিভিন্ন অস্ত্র, যেমন মেশিন গান এবং লোহাবৃত যুদ্ধজাহাজ আজও বহুল প্রচলিত এবং বিশেষত খন্ড যুদ্ধে বহুল ব্যবহৃত। উনবিংশ শতাব্দীতেই যুদ্ধজাহাজের চালিকাশক্তি হিসেবে পালের ব্যবহার লোপ পায় এবং সেখানে জ্বীবাশ্ম জ্বালানী-চালিত বাষ্পীয় ইঞ্জিন স্থলাভিষিক্ত হয়।

আগ্নেয়াস্ত্রের আগমনের ফলে ধারালো অস্ত্রের যুগ প্রথম বিশ্বযুদ্ধের পুর্বেই শেষ হয়ে যায়। আধুনিক কামান দ্বারা দুর্গ এবং প্রতিরক্ষা বেষ্টিত জায়গায় ধ্বংস করা যেতো। এই একটি উদ্ভাবনাই রণাঙ্গনে বিপ্লব আনে এবং এর ফলে নতুন কৌশল এবং নীতিমালা প্রণিত হয় যা আজও ব্যবহার হচ্ছে।

শিল্পের যুগের যুদ্ধবিগ্রহের অন্যতম বৈশিষ্ট্য হলো প্রযুক্তিগত উন্নয়ন। নতুন অস্ত্রের জন্য দ্রুতই প্রতিরক্ষা ব্যবস্থার আবির্ভাব হতো। প্রথম বিশ্বযুদ্ধকালীন যুদ্ধ প্রযুক্তির উন্নয়ন বিখ্যাত, যা যুদ্ধবিমান এবং ট্যাংকের জন্ম দেয়।

দুই বিশ্বযুদ্ধের মধ্যবর্তী সময়ে শিল্পনির্ভর দেশগুলো অস্ত্রের উন্নয়ন বজায় রাখে। অনেক আধুনিক যুদ্ধাস্ত্র, বিশেষ করে ভুমিতে ব্যবহারের অস্ত্রসমুহ প্রকৃতপক্ষে ২য় বিশ্বযুদ্ধের সময় আবির্ভূত অস্ত্রেরই পরিমার্জিত সংস্করন।

সঠিক অনুচ্ছেদ শিরোনাম কোনটি?
titleA. প্রাক আধুনিক যুগ
titleB. প্রচলিত আইন
titleC. মধ্যযুগ
titleD. মানবসভ্যতার আবির্ভাবের পুর্বে
উত্তর: titleA
২০১০ সালের মালয়েশিয়ার আদমশুমারি অনুসারে জোহর বাহরুর জনসংখ্যা ৪৯৭,০৬৭ জন। নগরীর জনসংখ্যা আজ তিনটি প্রধান জাতিগোষ্ঠীর সংমিশ্রণ - মালয়েশিয়া, চীনা এবং ভারতীয় - অন্যান্য বুমিপুত্রের সাথে । মালয়রা সংখ্যাগরিষ্ঠ, যার সংখ্যা ২৪০,৩৩৩ জন, চীন রয়েছে মোট ১৭২,৬০৯ জন, ভারতীয় মোট ৭৩,৩১৯ জন এবং অন্যান্য ২,৯৫৭ জন। নন-মালয়েশীয় নাগরিক রয়েছে ২,৫৮৫ জন। জোহর মালয়েশিয়ার প্রতিবেশী রিয়াউ মালয়ের সাথে দৃঢ়ভাবে সম্পর্কিত। চীনারা মূলত সংখ্যাগরিষ্ঠ তেওচো, হোক্লো, হেনানিজ ও হাক্কা উপগোষ্ঠী থেকে, ভারতীয় সম্প্রদায় মূলত এবং প্রধানত তামিল হয়। এখানে মালেয়ালিস, তেলুগাস এবং শিখ পাঞ্জাবীদের সংখ্যাও কিছু রয়েছে। মালয়েশিয়ানরা সংখ্যাগরিষ্ঠ মুসলমান, যদিও চীনারা মূলত বৌদ্ধ এবং ভারতীয়রা বেশিরভাগ হিন্দু। তবে খ্রিস্টান ও মুসলমান এই দুই গ্রুপের সংখ্যা উল্লেখযোগ্য পরিমানে রয়েছে। অল্প সংখ্যক শিখ, বৌদ্ধ, অ্যানিমিস্ট এবং ধর্মনিরপেক্ষবাদীরাও শহরে পাওয়া যেতে পারে।

২০১০ মালয়েশিয়ার আদম শুমারি উপর ভিত্তি করে নিম্নলিখিত পরিসংখ্যান পাওয়া যায়।

সঠিক অনুচ্ছেদ শিরোনাম কোনটি?
titleA. ভূগোল
titleB. জনসংখ্যার উপাত্ত
titleC. ভাষাসমূহ
titleD. জাতি ও ধর্ম
উত্তর: titleD
"শ্রীশ্রীচণ্ডী" গ্রন্থের প্রথম অধ্যায়ে সংক্ষেপে মধুকৈটভের উপাখ্যানটি বর্ণিত হয়েছে : প্রলয়কালে পৃথিবী এক বিরাট কারণ-সমুদ্রে পরিণত হলে বিষ্ণু সেই সমুদ্রের উপর অনন্তনাগকে শয্যা করে যোগনিদ্রায় মগ্ন হলেন। এই সময় বিষ্ণুর কর্ণমল থেকে মধু ও কৈটভ নামে দুই দৈত্য নির্গত হয়ে বিষ্ণু নাভিপদ্মে স্থিত ব্রহ্মাকে বধ করতে উদ্যত হল। ভীত হয়ে ব্রহ্মা বিষ্ণুকে জাগরিত করবার জন্যে তার নয়নাশ্রিতা যোগনিদ্রার স্তব করতে লাগলেন। এই স্তবটি গ্রন্থে উল্লিখিত চারটি প্রধান স্তবমন্ত্রের অন্যতম। এই স্তবে সন্তুষ্টা দেবী বিষ্ণুকে জাগরিত করলে তিনি পাঁচ হাজার বছর ধরে মধু ও কৈটভের সঙ্গে মহাসংগ্রামে রত হলেন। মহামায়া শেষে ঐ দুই অসুরকে বিমোহিত করলে তারা বিষ্ণুকে বলে বসে, “আপনার সঙ্গে যুদ্ধ করে আমরা প্রীত; তাই আপনার হাতে মৃত্যু হবে আমাদের শ্লাঘার বিষয়। পৃথিবীর যে স্থান জলপ্লাবিত নয়, সেখানে আপনি আমাদের উভয়কে বিনাশ করতে পারেন।” বিষ্ণু বললেন, “তথাস্তু।” এবং অসুরদ্বয়ের মাথা নিজের জঙ্ঘার উপর রেখে তাদের বধ করলেন। 

সঠিক অনুচ্ছেদ শিরোনাম কোনটি?
titleA. মুষিক
titleB. ময়ূর
titleC. সংস্কৃতি
titleD. মধুকৈটভের কাহিনি
উত্তর: titleD
অ্যাকিলিস-সংক্রান্ত পুরাণকথার একটি অত্যন্ত আলোচিত বিষয় হল প্যাট্রোক্ল্যাশের সঙ্গে অ্যাকিলিসের সম্পর্ক। ধ্রুপদি যুগ থেকে আধুনিক কাল অবধি এই সম্পর্কের যথার্থ প্রকৃতি নিয়ে বিতর্ক কম হয়নি। "ইলিয়াড" মহাকাব্যে তাদের সম্পর্ককে এক গভীর ও বিশ্বস্ত বন্ধুত্বের সম্পর্কের আদর্শ রূপে দর্শানো হয়েছে। যদিও ধ্রুপদি যুগ থেকে আধুনিক কাল পর্যন্ত টীকাকারেরা নিজ নিজ সাংস্কৃতিক দৃষ্টিকোণ থেকে এই সম্পর্কের ব্যাখ্যা দিয়েছেন। উদাহরণস্বরূপ, খ্রিস্টপূর্ব পঞ্চম শতাব্দীর এথেন্সে এই সম্পর্ককে পেডেরাস্টিক সম্পর্ক বলে ব্যাখ্যা করা হত। বর্তমান যুগের পাঠকেরা সাধারণত এই দুই যোদ্ধাকে যৌনসম্পর্কহীন "সমরবান্ধব" অথবা সমতাবাদী (ইগালেটারিয়ান) সমকামী যুগল হিসেবেই ব্যাখ্যা করে থাকেন।

সঠিক অনুচ্ছেদ শিরোনাম কোনটি?
titleA. অ্যাকিলিস ও প্যাট্রোক্ল্যাশ
titleB. টেলিফাস
titleC. অ্যাকিলিসের বর্ম
titleD. প্রাচীন যুগের অ্যাকিলিস সংস্কৃতি
উত্তর: titleA
মুক্তিযুদ্ধের সময় মুজিবনগর সরকারে তিনি পররাষ্ট্র, আইন ও সংসদ বিষয়ক মন্ত্রণালয়ের দায়িত্ব লাভ করেন। দেশ স্বাধীন হবার পর শেখ মুজিবুর রহমানের সরকারে তিনি বিদ্যুৎ, সেচ ও বন্যা নিয়ন্ত্রণ মন্ত্রণালয়ের দায়িত্ব লাভ করেন। ১৯৭৫ সালে তাকে অর্থমন্ত্রীর দায়িত্ব দেওয়া হয়। তিনি বাকশালের কার্যকরী কমিটির সদস্য ছিলেন।

সঠিক অনুচ্ছেদ শিরোনাম কোনটি?
titleA. ৭৫' এ অবস্থান
titleB. শিক্ষা
titleC. ৭৫' পরবর্তি অবস্থান
titleD. মুক্তিযুদ্ধ
উত্তর: titleD
চাঁপাইনবাবগঞ্জের মানুষেরা বাংলাতে কথা বললেও তাদের উচ্চারণশৈলী প্রমিত বাংলা থেকে একটু আলাদা। তাদের কিছু শব্দের উচ্চারণ এখানে দেয়া হলঃ

অ্যাইগন্যা = উঠান, আইলস্যা = অলস, কাড়ি, আইড় = ধানের খড়, ইন্দারা/কুমহা = কুয়া, উফাদিক = উপাধিক/অকর্মন্য, উসকাঠী = রান্নার কাজে ব্যবহৃত একটি দন্ড যা দ্বারা জ্বালানী চুলার মধ্যে পাঠানো হয় (পাট গাছের কান্ড), কান্টা = বাড়ির পিছনের জায়গা, গঁঢ়্যা = ছোট ডোবা, ভূঁইশ = মহিষ, বল/আঁইড়্যা = ষাঁড় , বকরী = ছাগল, পাঘা = দড়ি , লাহি = নাভী, ঘুটা/নোন্দা = গরুর গোবর দিয়ে তৈরি এক প্রকার জ্বালানি, তহোমন = লুঙ্গী, সাঠা = এক ধরনের লাঠি, পির্হ্যান = পোষাক, ছুঁড়ি = কুমারী মেয়ে, ঘাঁটা = রাস্তা, গাঁটঠা/ বেহুদ্দা= বদমাইশ, ড্যারমা/মোটাহুস/হুসমোটা = কান্ডজ্ঞানহীন ব্যক্তি, নাথ = গরুর নাখের ভিতর ফুটো করে দড়ি হিসাবে যেটা দেয়া হয়, গোলদান= গরুর গলায় যে দড়ি পরানো থাকে, ছাইনচ্যা = টিনের চালা বেয়ে যেখানে পানি পড়ে, সলহি = গরুর গাড়ির জোয়ালের দুই ফুটোর মধ্যে দেয়ার জন্য কাঠের লম্বা দন্ড, ঢুঁইড়া = খোঁজ করা, সানকি = রান্না ঘরে ব্যবহারিত মাটির পাত্র, ছেঁচকি = তরকারী নাড়ার জন্য ব্যবহারিত লোহার দন্ড, ঢাকুন = ঢাকনা, ডই = ডাল নাড়ার জন্য কাঠের দন্ড, হাইস্যা = হাসুয়া, পাইহ্যা = চাকা, লদ্দি = নদী, পোখর = পুকুর, গোহিল = গোয়াল, আইল = জমির কিনারা, হ্যালা = সাঁতার কাটা, কোচ্চুল= চামচ, লেহেলি = লেপ, পঁহাত = সকাল, কান্ধা = কিনারা, আড়া/আইল = জমির সীমানা/আল, জাফত = দওয়াত, ন্যাংটা= উলঙ্গ, টাপিয়্যা = দৌড়ে, তাম্বাস= ভাত উঠানো চামচ , প্যাইচ্ছা = ডালি, গুড়ল বাতি/গুললতি = গুলতি,লাহার়ী=নাস্তা,খইলহ্যা=অলস, হামি=আমি, হাঁকে/হামাকে=আমাকে, হাঁরঘে=আমাদের, তাঁহিস -জ্বালা, হাঁরাকে= আমাদেরকে, পিন্ধা= পরা, দুপ্পহার= দুপুর, রায়িত= রাত, আইন্যা= এনে/আনিয়া দেয়া, কর‍্যা লে= করে নে, কহা= বল(বলা অর্থে), কহলি= বললি, কহিল্যা= বললা, কহিলেন= বলিলেন, কাইদ্যা= কাস্তে, স্যাকারগন= মিষ্টি আলু, বাগুন= বেগুন, ভুঁই= জমি, কুনঠেকার= কোথাকার, কুনঠে= কোথায়, কুমহার= কুমার, ছুথাইর‍্যা= অপরিচ্ছন্ন, অপরিষ্কার। লম্ভা= লম্বা, ছুটু= ছোট, বিসোইদব্যার= বৃহস্পতিবার, আঘুন= অগ্রহায়ণ, সোরিল= শরীর, গতর= গা,দেহ। রাম পটল= ঢেড়স, খুচপুইচ্যা= অস্থির, লেও= নাও।

সঠিক অনুচ্ছেদ শিরোনাম কোনটি?
titleA. ভাষা
titleB. জনসংখ্যা
titleC. তেভাগা আন্দোলন
titleD. কৃতি ব্যক্তিত্ব
উত্তর: titleA
রাজশ্রী ১৯৪৮ সালে ভারতের তামিলনাড়ু রাজ্যের মাদুরাইয়ে জন্মগ্রহণ করেছিলেন৷ তিনি এমন পরিবারে জন্মগ্রহণ করেন যারা উত্তর-পশ্চিম ভারতের রাজস্থান থেকে এসেছেন। তার বাবা রাধাকিশেন ফোমরা তিনি বার্মাহ শেলের জন্য একটি ডিলারশিপ এজেন্সি রেখেছিলেন। তাঁর মা পার্বতী দেবী ফোমরা ছিলেন গৃহকর্মী। পরিবারটি ছিল মাড়ওয়ারী বৈশ্য এবং থেকে মহেশ্বরী উপ-বর্ণ।

রাজশ্রী এবং তার বোনরা মাদুরাইয়ের সেন্ট জোসেফের কনভেন্ট স্কুলে পড়াশোনা করেছিলেন৷ সাধারণ ভারতীয় রীতিনীতি অনুসরণ করে রাজশ্রীর বিবাহ তাঁর বাবা-মা তাদের নির্দিষ্ট মহেশ্বরী উপ-বর্ণের পরিবারে দিয়েছিলেন। মারোয়ারী ঐতিহ্য অনুসারে তিনটি ধাপে এই নবীর উদযাপিত হয়েছিল। প্রথম পর্যায়ে, বাগদান হলো যখন রাশশ্রীর বয়স প্রায় ১০ বছর ছিল৷ তাঁর বাগদত্তা ছিলেন আদিত্য বিক্রম বিড়লা, বিড়লা পরিবারের বংশোদ্ভূত এবং কিংবদন্তি ব্যবসায়িক ম্যাগনেট ঘনশ্যাম দাস বিড়লার নাতি। দ্বিতীয় পর্যায়ে বিবাহের প্রাথমিক অনুষ্ঠান (মূলত একটি অবিচল ব্যস্ততা) ছিল, যা রাজশ্রী ১৪ বছর বয়সে করা হয়েছিল৷ এবং চূড়ান্ত অনুষ্ঠানগুলি ( "গৌনা" ও "বিদায়ী" ) ১৯৬৫ সালে অনুষ্ঠিত হয়েছিল, যখন তার বয়স ছিল ১৭ বছর।

একসময় তিনি ম্যাট্রিক পাস করেন এবং মাদুরাইয়ের ফাতেমা কলেজে পড়াশোনা করেন। তার স্বামী এবং তার পিতামাতার উৎসাহ নিয়ে তিনি কলকাতার লরেটো কলেজে ভর্তি হন এবং কলকাতা বিশ্ববিদ্যালয় থেকে আর্টস ডিগ্রি নেন। 

১৯৬৭ সালের জুন মাসে রাজশ্রীর এক পুত্র কুমার মঙ্গলম বিড়লা জন্মগ্রহণ করেন এবং তিনি মা হন। এরপরে ১৯৭৬ সালে জুন মাসে তার মেয়ে ভাসবদত্ত জন্মগ্রহণ করেন। পরিবারের পুরোপুরি সমর্থন নিয়ে, রাজশ্রী তাঁর পড়াশোনা শেষ করেন (কুমার মঙ্গলামের জন্মের বিরতি নিয়ে) এবং কলকাতা বিশ্ববিদ্যালয় থেকে আর্টস ডিগ্রি নেন। পরের তিন দশক ধরে, তিনি নিজের প্রাথমিক দায়িত্ব হিসাবে তার পরিবারের যত্ন নেওয়া এবং তার দুই সন্তানের লালন-পালনে নিজেকে নিবেদিত করেছিলেন। তারা বড় হওয়ার এবং বসতি স্থাপন করার পরেই তিনি নিজেকে জনসাধারণ বা সমাজকল্যাণে উৎসর্গ করেছিলেন। সারাজীবন, রাজশ্রী একটি বাচ্চার্যহীন, অযৌক্তিক জীবনধারা এবং নৈতিকতা এবং পারিবারিক দায়বদ্ধতার মধ্যবিত্ত বোধ বজায় রেখেছেন এবং তার সন্তানদেরও একই মূল্যবোধ দিয়েছিলেন। তিনি তার ছেলে কুমার মঙ্গলম বিড়লা এবং তার পরিবার নিয়ে দক্ষিণ মুম্বাইয়ে থাকেন। 

সঠিক অনুচ্ছেদ শিরোনাম কোনটি?
titleA. আদিত্য বিড়লা কমিউনিটি উদ্যোগ এবং পল্লী উন্নয়ন কেন্দ্র
titleB. স্বাস্থ্যসেবা
titleC. সামাজিক সেবা
titleD. জীবনী
উত্তর: titleD
রোমান বন্দীদের কাছ থেকে মুসলিমরা হেরাক্লিয়াসের প্রস্তুতির খবর পায়। তাই যুদ্ধপ্রস্তুতির জন্য খালিদ পরামর্শ সভা আহ্বান করেন। তিনি আবু উবাইদাকে পরামর্শ দেন যাতে ফিলিস্তিন এবং উত্তর ও মধ্য সিরিয়া থেকে মুসলিম বাহিনীকে ফিরিয়ে এনে এক স্থানে জমায়েত করা হয়। আবু উবাইদা এরপর বাহিনীগুলোকে জাবিয়ার নিকটের বিস্তৃত সমভূমিতে জমায়েত হওয়ার নির্দেশ দেন। এখানকার নিয়ন্ত্রণ হাতে থাকার কারণে অশ্বারোহীদের আক্রমণে নিয়োজিত করা এবং খলিফা উমরের পাঠানো সেনা সহায়তা পৌছানোও সহজ ছিল। ফলে বাইজেন্টাইনদের বিরুদ্ধে মোকাবেলা করার জন্য মজবুত বাহিনী গঠন সম্ভব হয়। মুসলিমদের একটি শক্তঘাটি নজদ থেকে এই স্থান নিকটে থাকায় প্রয়োজনে পিছু হটার জন্য স্থানটি সুবিধাজনক ছিল। বিজিত অঞ্চলের অমুসলিম বাসিন্দাদের প্রদত্ত জিজিয়া ফিরিয়ে দেয়ার আদেশ প্রদান করা হয়। জাবিয়ায় জড়ো হওয়ার পর মুসলিমদেরকে বাইজেন্টাইনপন্থি গাসানি বাহিনীর হামলার স্বীকার হতে হয়। কাইসারিয়াতে একটি শক্তিশালী বাইজেন্টাইন বাহিনীর অবস্থানের কারণে এই অঞ্চলে অবস্থান বিপজ্জনক ছিল। কারণ এর ফলে সামনের দিকে বাইজেন্টাইন বাহিনী ও পেছনের দিকে কাইসারিয়ার বাহিনীর আক্রমণের আশঙ্কা ছিল। খালিদের পরামর্শে মুসলিমরা দারা ও দাইর আইয়ুবে পিছু হটে ফলে ইয়ারমুকের গিরিসংকট এবং হারা লাভা ভূমির মধ্যবর্তী ফাকা স্থান সুরক্ষিত হয় এবং ইয়ারমুকের পূর্ব অংশের সমভূমিতে ক্যাম্পের সারি স্থাপিত হয়। এই পদক্ষেপ প্রতিরক্ষার দিক থেকে শক্তিশালী ছিল এবং মুসলিম ও বাইজেন্টাইনদের মধ্যে চূড়ান্ত যুদ্ধে সহায়তা করে। এসকল পদক্ষেপের সময় খালিদের মোবাইল গার্ডদের সাথে বাইজেন্টাইন অগ্রবর্তী বাহিনীর খন্ডযুদ্ধ ছাড়া কোনো লড়াই হয়নি।

সঠিক অনুচ্ছেদ শিরোনাম কোনটি?
titleA. পরবর্তী অবস্থা
titleB. বাইজেন্টাইন সেনাবাহিনী
titleC. মুসলিম কৌশল
titleD. প্রারম্ভিক ঘটনা
উত্তর: titleC
প্যাট্রিকের স্মৃতিচারণ, "সিনার টেকস অল", সাংবাদিক এবং লেখক ক্যারি বোরজিলোর সাথে যৌথভাবে রচিত, যা পেঙ্গুইন গ্রুপের ইমপ্রিন্ট প্রকাশনা থেকে ৫ জানুয়ারী, ২০১০ -এ প্রকাশিত হয়েছিল। বইটিতে প্যাট্রিকের স্টারডামের পথ এবং তাঁর জীবনের বিভিন্ন অভিজ্ঞতা সহ ইতিহাস লেখা রয়েছে। তিনি "ক্যাথারটিক" হিসাবে বর্ণিত লেখার প্রক্রিয়া চলাকালীন প্যাট্রিক আলোচনা করেছিলেন যে কীভাবে তিনি এবং তাঁর মা তাদের সম্পর্কের মেরামত করেছিলেন এবং কীভাবে তিনি তার প্রাক্তন স্বামী ইভান সিনফেল্ডের সাথে সম্পর্কের মধ্যে সমস্যাগুলি সমাধান করেছিলেন। প্যাট্রিক মন্তব্য করেছিলেন, "আমি চেয়েছিলাম বইটি আনন্দের সাথে শেষ হোক। আমি জানতাম যে আমাদের বিবাহের ক্ষেত্রে স্পষ্টতই সমস্যা আছে এবং তাকে ছেড়ে যাওয়ার সিদ্ধান্তটি হঠাৎ করেই এসেছিল।" 

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. পেশা
titleC. বই
titleD. বিদেশের ক্যারিয়ার
উত্তর: titleC
২০০৮ সালে তাদের ২৫তম প্রতিষ্ঠাবার্ষিকীতে ব্যাংকটি তাদের ভাবমূর্তি ও সেবায় পরিবর্তন নিয়ে আসে। এই কার্যক্রমের আওতায় ছিল নতুন লোগও উন্মোচন, আমেরিকান এক্সপ্রেস ক্রেডিট কার্ড, ব্রোকারেজ ব্যবসা ও সিটি ওয়ালেট (এসএমএস ব্যাংকিং) সেবা চালু। তাছাড়া নামটি সহজীকরণের মাধ্যমে "দি সিটি ব্যাংক লিমিটেড" থেকে "সিটি ব্যাংক"-এ পরিবর্তন করা হয়। লাল ও সাদা বক্সযুক্ত ঘুড়িওয়ালা লোগোটি ২০০৮ সালের জুলাই মাসে উন্মোচন করা হয়।
২০১৯ সালের অক্টোবরে ব্যাংকটি মোবাইল ব্যাংকিং সেবা প্রদানকারী বিকাশের সাথে তাদের পরিবেশকদের স্বয়ংক্রিয় পদ্ধতিতে ‘পেমেন্ট সেটেলমেন্ট’ সেবা প্রদান করার চুক্তি করে। নভেম্বর মাসে ব্যাংকটি রাগাদি টেক্সটাইল লিমিটেডের সাথে একটি কৌশলগত চুক্তি স্বাক্ষর করে। এমপ্লয়মেন্ট ব্যাংকিং সুবিধার ক্ষেত্র তৈরির উদ্দেশ্যে চুক্তিটি স্বাক্ষরিত হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. ব্যাংকিং কার্যক্রম
titleC. অ্যামেক্সকে সঙ্গে নিয়ে সিটি ব্যাংক
titleD. নতুন লোগো ও সেবা
উত্তর: titleD